proxectonos/corpus_dominio_legal_administrativo_tmp huggingface dataset:
ORDE do 15 de setembro de 2010 pola que se modifica a autorización do centro privado Tomás Barros, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/10/2010

O centro privado Tomás Barros, do concello da Coruña, solicita a supresión do 1º curso do ciclo formativo de grao superior de Interpretación da lingua de signos e a autorización para impartir o ciclo formativo de grao superior de Integración social en quenda de tarde-noite.
Logo de realizar os trámites que establece a normativa vixente e de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
DISPOÑO:
Primeiro.-Suprimir o 1º curso do ciclo formativo de grao superior de Interpretación da lingua de signos.
Segundo.-Autorizar o ciclo formativo de grao superior de Integración social en quenda de tarde-noite, no centro privado que se detalla a continuación:
Denominación: centro privado Tomás Barros.
Código: 15032169.
Domicilio: r/ Ramón Mª Aller, 12 entresollado.
Localidade: A Coruña.
Concello: A Coruña.
Provincia: A Coruña.
Titular: Araceli Barros Cao.
Composición resultante para o curso 2010/2011:
*Quenda de mañá:
2 ciclos formativos de grao superior de Educación infantil (4 unidades, 20 alumnos/as cada unha).
1 ciclo formativo de grao superior de Integración social (1 unidade para 20 alumnos/as).
*Quenda de tarde-noite:
1 ciclo formativo de grao medio de Atención sociosanitaria (2 unidades, 20 alumnos/as cada unha).
1 ciclo formativo de grao superior de Integración social (1 unidade para 20 alumnos/as).
2º curso do ciclo formativo de grao superior de Interpretación da lingua de signos (1 unidade para 20 alumnos/as).
Terceiro.-O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que sinala esta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de setembro de 2010.
Jesús Vázquez Abad
Conselleiro de Educación
e Ordenación Universitaria
ORDE do 11 de outubro de 2010 pola que se amplía o prazo de presentación da documentación xustificativa establecido na Orde do 2 de xuño de 2010 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), e se procede á súa convocatoria.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 20/10/2010

O día 10 de xuño de 2010 publicouse no Diario Oficial de Galicia a Orde do 2 de xuño de 2010 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), e se procede á súa convocatoria.
No artigo 19.1º das bases reguladoras da Orde do 2 de xuño de 2010 establécese que os beneficiarios deberán presentar a documentación xustificativa antes do 15 de novembro de cada anualidade. Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes co fin de garantir a maior eficacia posible das referidas subvencións e dado que non se causa prexuízo a terceiros, considérase necesario ampliar o prazo de xustificación da anualidade 2010.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Amplíase ata o día 15 de decembro (inclusive) o prazo para a execución e xustificación dos investimentos que foron obxecto de subvención da anualidade 2010, ao abeiro da citada Orde do 2 de xuño de 2010 de soterramento de infraestruturas eléctricas na Comunidade Autónoma de Galicia.
Santiago de Compostela, 11 de outubro de 2010.
Javier Guerra Fernández
Conselleiro de Economía e Industria
RESOLUCIÓN do 30 de setembro de 2010, da Secretaría Xeral da Consellería de Educación e Ordenación Universitaria, pola que se dá publicidade aos convenios de colaboración subscritos por esta consellería no segundo cuadrimestre do ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/2010

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade a unha segunda relación dos convenios subscritos pola Consellería de Educación e Ordenación Universitaria nos meses de maio, xuño, xullo e agosto do ano 2010, que se incorpora como anexo a esta resolución.
Santiago de Compostela, 30 de setembro de 2010.
Jesús Oitavén Barcala
Secretario xeral da Consellería de Educación
e Ordenación Universitaria
Ver referencia pdf "20200D003P018.PDF"
Ver referencia pdf "20200D004P019.PDF"
RESOLUCIÓN do 23 de setembro de 2010 pola que se procede á publicación das subvencións concedidas en virtude da Orde do 11 de marzo de 2010 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas na área de servizos sociais comunitarios.
CONSELLERÍA DE TRABALLO E BENESTAR — III. OUTRAS DISPOSICIÓNS — 20/10/2010

De conformidade co disposto no artigo 15 da Lei 9/2007, do 13 de xuño, de subvencións de Galicia, (Diario Oficial de Galicia nº 121, do 25 de xuño), procédese á publicación das subvencións concedidas en virtude da Orde do 11 de marzo de 2010 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas na área de servizos sociais comunitarios.
Finalidade da axuda: as axudas teñen por obxecto o establecemento de subvencións ás entidades de iniciativa social que, de conformidade coa Lei 13/2008, do 3 de decembro, de servizos sociais de Galicia, levan a cabo programas e prestan servizos sociais na área de actuación dos servizos sociais comunitarios.
Norma reguladora: Orde do 11 de marzo de 2010 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas na área de servizos sociais comunitarios e se procede á súa convocatoria. (Diario Oficial de Galicia nº 57, do 25 de marzo).
Crédito orzamentario:
1.550.000 euros con cargo á aplicación orzamentaria 12.02.312A.481.3.
32.802 euros con cargo á aplicación orzamentaria 12.02.312F.481.0.
60.282 euros con cargo á aplicación orzamentaria 12.02.312F.481.2.
26.326 euros con cargo á aplicación orzamentaria 12.02.312F.481.5.
390.000 euros con cargo á aplicación orzamentaria 12.02.312F.781.1.
Santiago de Compostela, 23 de setembro de 2010.
Beatriz Mato Otero
Conselleira de Traballo e Benestar
Ver referencia pdf "20200D006P023.PDF"
RESOLUCIÓN do 22 de setembro de 2010 pola que se procede á publicación das subvencións concedidas en virtude da Orde do 18 de febreiro de 2010 pola que se establecen as bases reguladoras para a concesión de subvencións a pequenos comerciantes individuais autónomos que abandonen a actividade comercial, en desenvolvemento do Plan Ágora, agora Re-comercia, e se procede á súa convocatoria para o ano 2010. (Código de procedemento IN216A).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 20/10/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 18 da orde reguladora, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 18 de febreiro de 2010 pola que se establecen as bases reguladoras para a concesión de subvencións a pequenos comerciantes individuais autónomos que abandonen a actividade comercial, en desenvolvemento do Plan Ágora, agora Re-comercia, e se procede á súa convocatoria para o ano 2010. (Código de procedemento IN216A).
Finalidade da subvención: abandono da actividade comercial.
Crédito orzamentario: 650.000,00 .
Aplicación orzamentaria: 08.03.751A.770.2.
Santiago de Compostela, 22 de setembro de 2010.
P.D. (Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "20200D003P018.PDF"
RESOLUCIÓN do 26 de novembro de 2010 pola que se dá publicidade ás axudas  concedidas ao abeiro da Orde do 14 de abril de 2010, pola que se aprobaron as bases reguladoras para a concesión, en réxime de concorrencia non competitiva, das subvencións para o fomento da propiedade industrial no ámbito da Comunidade Autónoma de Galicia, e se procede á súa convocatoria para o ano 2010 (Diario Oficial de Galicia número 77, do 26 de abril).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 21/12/2010

O artigo 14º da orde reguladora dispón: «Cando remate o prazo de presentación de solicitudes, e unha vez valoradas, publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVE:
Ordenar a publicación, no Diario Oficial de Galicia das axudas concedidas con cargo ás aplicacións orzamentarias 08.02.741A.771.0 e 08.02.741A.781.0 para a realización de trámites de concesión, mantemento, transmisión ou análise de rexistrabilidade en relación con títulos de propiedade industrial, ao abeiro da Orde do 14 de abril do 2010 pola que se aprobaron as bases reguladoras para a concesión das subvencións para o fomento da propiedade industrial, no ámbito da Comunidade Autónoma de Galicia, e se procede á súa convocatoria para o ano 2010.
Santiago de Compostela, 26 de novembro de 2010.
P.D. (Orde 30-4-2009, DOG nº 87, do 6 de maio)
José Riesgo Boluda
Secretario xeral da Consellería
de Economía e Industria
Ver referencia pdf "24300D005P024.PDF"
RESOLUCIÓN do 2 de decembro de 2010 pola que se dá publicidade á campaña de vixilancia periódica da saúde para o persoal non docente destinado en centros educativos non universitarios dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/12/2010

De acordo co disposto no artigo 22º da Lei 31/1995, do 8 de novembro, de prevención de riscos laborais, modificada pola Lei 54/2003, do 12 de decembro, de reforma do marco normativo da prevención de riscos laborais, o empresario garantiralles aos traballadores ao seu servizo a vixilancia periódica do seu estado de saúde en función dos riscos inherentes ao traballo.
O Decreto 332/2009, do 11 de xuño, polo que se establece a estrutura orgánica da Consellería de Educación e Ordenación Universitaria, no seu artigo 4º.1.3 atribúelle ao Servizo de Prevención de Riscos Laborais cantas funcións deriven das leis de prevención de riscos laborais e dos seus regulamentos de desenvolvemento.
Con base no anterior, anúnciase esta campaña de vixilancia da saúde de acordo coas seguintes premisas:
1. Obxecto e ámbito de aplicación.
Prestación do servizo de vixilancia da saúde ao persoal non docente destinado en centros educativos públicos non universitarios, en función dos riscos inherentes ao posto de traballo, conforme o disposto no artigo 22º da Lei de prevención de riscos laborais.
2. Inscrición.
A inscrición previa realizarase no formulario de petición de recoñecemento voluntario que estará dispoñible nas secretarías de todos os centros educativos.
A inscrición debe incluír todos os datos que figuran no formulario. A falta dalgún deles impedirá a tramitación da solicitude.
O prazo de inscrición rematará transcorridos vinte días a partir do día seguinte ao da publicación desta resolución no DOG, agás para o persoal de nova incorporación e o persoal que se incorpore ao traballo tras unha ausencia prolongada por motivos de saúde.
3. Citacións.
A falta de asistencia á cita implicará, agás causa de forza maior debidamente xustificada ante o Servizo de Prevención de Riscos Laborais no prazo de cinco días, que o/a traballador/a renuncia ao recoñecemento médico de forma voluntaria.
4. Resultados e entrega dos informes de vixilancia da saúde.
Os resultados de vixilancia da saúde serán subscritos polo facultativo competente, teñen carácter persoal e reservado e a entrega farase en sobre pechado a cada traballador/a.
Santiago de Compostela, 2 de decembro de 2010.
Jesús Vázquez Abad
Conselleiro de Educación e Ordenación Universitaria
DECRETO 205/2010, do 2 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da obra: nova ponte sobre o río Miño nos Peares, nos termos municipais da Peroxa e Nogueira de Ramuín. Clave OU/10/105.01.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 21/12/2010

Con data do 15 de novembro de 2010 a Dirección Xeral de Infraestruturas resolveu aprobar o proxecto de construción da obra: nova ponte sobre o río Miño nos Peares, nos termos municipais da Peroxa e Nogueira de Ramuín. Clave OU/10/105.01.
A xustificación da urxencia de ocupación dos bens e dereitos precisos para a execución desta actuación vén motivada pola necesidade de executar unha ponte sobre o río Miño para mellorar a comunicación dos núcleos urbanos da marxe dereita do río coa estrada N-120 do acceso centro de Galicia, e con isto, coa cidade de Ourense. Tamén permitirá no futuro enlazar a autovía A-76 coa referenciada N-120 e a zona turística da Ribeira Sacra e os Canóns do Sil.
Actualmente a conexión entre ambas as marxes do río efectúase a través da presa dos Peares, situada a uns 3,5 quilómetros augas arriba dos núcleos de poboación, o que obriga a efectuar un percorrido superior a 7 quilómetros a través de estradas deficientes; este percorrido evítase co desenvolvemento desta nova actuación.
Esta actuación resolve unha vella demanda de conexión entre as dúas marxes do río Miño, mellorando a conectividade dos núcleos próximos á localización da nova ponte, potenciando os percorridos por unha zona especialmente turística (A Ribeira Sacra) e facilitando o acceso do concello da Peroxa á estrada N-120, principal vía de comunicación da zona, e que está na outra marxe do río.
En virtude de todo o exposto e en aplicación do artigo 28º.2 do Estatuto de autonomía de Galicia e dos artigos 10º e 52º da Lei de expropiación forzosa, en relación con previsto no artigo 16º da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día dous de decembro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para efectos de expropiación do proxecto de construción da obra: nova ponte sobre o río Miño nos Peares, nos termos municipais da Peroxa e Nogueira de Ramuín. Clave OU/10/105.01.
Santiago de Compostela, dous de decembro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
DECRETO 165/2010, do 23 de setembro, polo que se efectúa a declaración de utilidade pública e urxente ocupación, para os efectos de expropiación forzosa, dos bens e dereitos afectados pola execución das obras da nova vía no porto de Vilanova de Arousa (Pontevedra).
CONSELLERÍA DO MAR — III. OUTRAS DISPOSICIÓNS — 06/10/2010

Con data do 12 de abril de 2010 o presidente de Portos de Galicia aprobou o proxecto das obras da nova vía no porto de Vilanova de Arousa.
A relación de bens e dereitos en que se concreta a declaración de urxente ocupación, que foron sometidos a información pública, aparecen recollidos e valorados no dito proxecto.
Portos de Galicia, de acordo coa súa normativa de creación, ten neste expediente a condición de beneficiaria, e para tal efecto elevou a correspondente proposta de expropiación á Consellería do Mar, que contén a xustificación acreditativa da motivación para a declaración de urxente ocupación.
O expediente, que inclúe a oportuna retención de crédito con cargo ao exercicio en que se prevé a conclusión do expediente expropiatorio e a realización efectiva do pagamento, tratouse na Comisión de Secretarios Xerais previa á súa elevación ao Consello da Xunta de Galicia.
Considérase necesaria a declaración de urxente ocupación dos bens e dereitos precisos para a realización das obras do proxecto sinalado por afectar unha nave que, segundo resulta do estudo de taxación que consta no expediente, se atopa en estado de ruína e total abandono.
A competencia para a declaración de urxente ocupación correspóndelle ao Consello da Xunta de Galicia por aplicación do disposto no artigo 28.2º do Estatuto de autonomía de Galicia.
Por outra parte, e a teor do disposto no artigo 22 da Lei 27/1992, do 24 de novembro, modificada pola Lei 62/1997, do 26 de decembro, de portos do Estado e da mariña mercante, a aprobación dos proxectos leva implícita a declaración de utilidade pública para os fins da expropiación forzosa.
En virtude do exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 22 da Lei 27/1992, do 24 de novembro, modificada pola Lei 62/1997, do 26 de decembro, de portos do Estado e da mariña mercante, por proposta da Consellería do Mar, e logo de deliberación do Consello da Xunta de Galicia na súa reunión do día vinte e tres de setembro de dous mil dez,
DISPOÑO:
Artigo único.-Declarar a urxente ocupación, para os efectos da expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto da nova vía no porto de Vilanova de Arousa.
Santiago de Compostela, vinte e tres de setembro de dous mil dez.
Alberto Núñez Feijóo
Presidente
Rosa Mª Quintana Carballo
Conselleira do Mar
RESOLUCIÓN do 10 de setembro de 2010 pola que se dá publicidade ás axudas concedidas en virtude da Orde do 15 de marzo de 2010 pola que se fai pública a concesión de axudas para a promoción, produción e edición do libro galego, no que se refire á materialización dos grandes proxectos editoriais publicada no Diario Oficial de Galicia número 63, do 6 de abril.
CONSELLERÍA DE CULTURA E TURISMO — III. OUTRAS DISPOSICIÓNS — 06/10/2010

A Orde do 15 de marzo de 2010 (Diario Oficial de Galicia nº 63, do 6 de abril) aprobou as bases e convocou as axudas para a promoción, produción e edición do libro galego, no que se refire á materialización dos grandes proxectos editoriais para o ano 2010.
O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
En consecuencia,
Resolvo:
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.04.432A.770.0 «grandes proxectos editoriais».
Santiago de Compostela, 10 de setembro de 2010.
Roberto Varela Fariña
Conselleiro de Cultura e Turismo
Ver referencia pdf "19300D006P026.PDF"
Ver referencia pdf "19300D007P028.PDF"
ORDE do 28 de setembro de 2010 pola que se conceden subvencións para a edición en lingua galega de recursos didácticos curriculares para niveis non universitarios, ao abeiro do concurso público convocado na Orde do 2 de xuño de 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/10/2010

A Orde do 2 de xuño de 2010 (DOG do 8 de xuño) regula a concesión de subvencións para a edición en lingua galega de recursos didácticos curriculares para niveis non universitarios.
Vistos os informes-proposta formulados pola comisión constituída ao abeiro do artigo 10 da citada convocatoria, esta consellería
RESOLVE:
Artigo 1º
A concesión de axudas aos proxectos relacionados no anexo I.
Artigo 2º
Desestimar os títulos que se relacionan no anexo II polos motivos que aparecen citados na correspondente epígrafe. Neste anexo específícanse tamén as solicitudes que non atenderon ao requirimento de emenda de erros en forma e/ou no prazo establecido, segundo o disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 3º
Excluír os proxectos relacionados no anexo III por seren presentados fóra do prazo establecido na convocatoria.
Artigo 4º
Contra esta disposición, que esgota a vía administrativa, os interesados poderán interpoñer recurso potestativo de reposición ante o secretario xeral de Política Lingüística, por delegación do conselleiro de Educación e Ordenación Universitaria, no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Artigo 5º
De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento co disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a secretaría xeral fará públicos os datos relevantes referidos ás axudas e subvencións concedidas, así como ás sancións impostas aos beneficiarios.
Disposición derradeira
Esta orde entrará en vigor o día seguinte ao da súa publicación no DOG.
Santiago de Compostela, 28 de setembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "19300D004P011.PDF"
DECRETO 203/2010, do 28 de outubro, polo que se acorda a afectación secundaria a favor da Consellería de Traballo e Benestar, do inmoble denominado Casa Valverde, situado no concello de Allariz, cedido en uso á Comunidade Autónoma de Galicia pola Deputación Provincial de Ourense.
CONSELLERÍA DE FACENDA — III. OUTRAS DISPOSICIÓNS — 21/12/2010

A Deputación Provincial de Ourense, mediante escritura pública do 27 de maio de 2008, cedeu en uso á Comunidade Autónoma de Galicia o inmoble denominado Casa Valverde, para o desenvolvemento dos proxectos Prisma e Miliaria. Consonte o artigo 15º do Decreto 50/1989, polo que se aproba o regulamento para a execución da Lei do patrimonio da Comunidade Autónoma galega, os dereitos sobre o inmoble teñen a condición de dominio público, afectos ao servizo público de menores.
A Consellería de Traballo e Benestar, con data do 26 de maio de 2010, solicitou a iniciación dun expediente de ampliación de uso do inmoble denominado Casa Valverde, co fin de desenvolver actividades de formación para o emprego.
Con data do 24 de setembro de 2010, o Pleno da Corporación Provincial de Ourense adoptou o acordo de autorizar a ampliación do uso da Casa Valverde para actividades de formación para o emprego.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do día vinte e oito de outubro de dous mil dez,
DISPOÑO:
Artigo 1º
Acórdase a afectación secundaria a favor da Consellería de Traballo e Benestar do inmoble denominado Casa Valverde, situado no concello de Allariz (Ourense), para actividades de formación para o emprego.
Artigo 2º
A concorrencia da antedita afectación secundaria respecto da Casa Valverde non altera a adscrición orgánica exixida pola afectación principal.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e oito de outubro de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 10 de setembro de 2010 pola que se dá publicidade aos convenios de colaboración subscritos polo Instituto Galego de Promoción Económica no segundo cuadrimestre de 2010.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/10/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Instituto Galego de Promoción Económica nos meses de maio, xuño, xullo e agosto do ano 2010, que se anexa a esta resolución.
Santiago de Compostela, 10 de setembro de 2010.
Joaquín Varela de Limia de Cominges
Director xeral do Instituto Galego de Promoción Económica
Ver referencia pdf "19000D005P018.PDF"
CORRECCIÓN de erros.-Resolución do 21 de setembro de 2010 pola que se dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica para o programa de apoio ao acceso ao financiamento para circulante, refinanciamento de pasivos e ampliación de capital das pequenas e medianas empresas, instrumentadas mediante convenio de colaboración entre o Instituto Galego de Promoción Económica, as sociedades de garantía recíproca e as entidades financeiras adheridas (Re-Solve r), e se procede á súa convocatoria en réxime de concorrencia non competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/10/2010

Advertido erro na referida resolución, publicada no DOG nº 182, do 21 de setembro de 2010, procede facer a seguinte corrección:
-Na páxina 16.232, substitúese o anexo III (b) de Solicitude de cobramento da liña de refinanciamento de pasivos, polo que se publica con esta corrección de erros.
Ver referencia pdf "19000D005P018.PDF"
Ver referencia pdf "19000D006P024.PDF"
ORDE do 22 de setembro de 2010 pola que se resolve a convocatoria da Orde do 30 de abril de 2010, e se fai pública a concesión de bolsas de colaboración en departamentos das universidades do sistema universitario de Galicia destinadas ao alumnado de excelencia académica para o curso académico 2010-2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/10/2010

A Consellería de Educación e Ordenación Universitaria convocou por Orde do 30 de abril de 2010 (DOG do 7 de maio), bolsas de colaboración en departamentos das universidades do sistema universitario de Galicia destinadas ao alumnado de excelencia académica para o curso académico 2010-2011.
De acordo co establecido no artigo 7º das bases da convocatoria, desde o día 5 de xullo ao 16 de xullo de 2010, ambos os dous incluídos, expuxéronse as listas provisionais das solicitudes admitidas e excluídas, podendo durante ese mesmo prazo os interesados formular as reclamacións para emendar erros e faltas de documentos ante a Secretaría Xeral de Universidades.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo a proposta elevada pola citada comisión avaliadora a través da Secretaría Xeral de Universidades, esta consellería
RESOLVE:
Artigo 1º
Facer pública a relación de candidatos que obtiveron bolsa e que se relacionan no anexo I desta orde e na contía que se especifica.
Artigo 2º
No suposto de producirse algunha renuncia e tendo en conta o remanente de crédito previsto na orde de convocatoria, procederase a adxudicar a bolsa ás persoas que figuran na listaxe de seleccionados como suplentes, anexo II, e pola orde que nela figuran.
Artigo 3º
Os solicitantes que figuran no anexo III deberán considerar desestimada a súa solicitude, polas causas que nel se especifican.
Artigo 4º
Os beneficiarios están obrigados a cumprir as normas establecidas na orde da convocatoria, e a súa concesión queda, así mesmo, condicionada ao cumprimento dos requisitos establecidos nela.
Artigo 5º
O aboamento das bolsas efectuarase trimestralmente e por mensualidades completas unha vez presentada, antes do 30 de outubro de 2010, a documentación a que fai referencia o artigo 13º das bases da convocatoria.
Artigo 6º
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia, de conformidade co artigo 46 de Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de setembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "19000D001P006.PDF"
CORRECCIÓN de erros.-Orde do 30 de novembro de 2010 pola que se amplía a dotación orzamentaria da Orde do 31 de maio de 2010, pola que se establecen as bases reguladoras das axudas para a mellora da eficacia e sustentabilidade das explotacións agrarias e para a incorporación de novos activos agrarios, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 22/12/2010

Advertido erro no texto da citada orde, publicada no Diario Oficial de Galicia número 234, do 7 de decembro de 2010, é necesario realizar a oportuna corrección.
Na páxina 20.039, na letra b do número 2 onde di:«código de proxecto 200700399», debe dicir: «código de proxecto 200700400».
RESOLUCIÓN do 17 de decembro de 2010 pola que se ordena a publicación do acordo do Consello da Xunta de Galicia do 16 de decembro de 2010 polo que se aproba a relación de postos de traballo do Instituto Galego da Vivenda e Solo.
CONSELLERÍA DE FACENDA — III. OUTRAS DISPOSICIÓNS — 22/12/2010

A aprobación da relación de postos de traballo do Instituto Galego de Vivenda e Solo xustifícase pola necesidade da adaptación da RPT á nova estrutura organizativa do organismo.
En consecuencia, por proposta do Instituto Galego de Vivenda e Solo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 16 de decembro de 2010, adoptou o seguinte
ACORDO:
Primeiro.-Apróbase a relación de postos de traballo do Instituto Galego da Vivenda e Solo.
Segundo.-Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Terceiro.-Clasificar de libre designación os postos que a continuación se relacionan en aplicación dos criterios de excepcionalidade que na marxe se indican, de conformidade co previsto no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, e o disposto mediante acordo do 28 de xaneiro de 2008, asinado polo conselleiro de Presidencia, Administracións Públicas e Xustiza e polas organizacións sindicais:
ANEXO
A vixente relación de postos de traballo do Instituto Galego da Vivenda e Solo (IGVS) substitúese pola seguinte:
Persoal funcionario
Ver referencia pdf "24400D004P009.PDF"
Visto o acordo adoptado polo Consello da Xunta de Galicia na súa reunión do 16 de decembro de 2010, relativo á aprobación da relación de postos de traballo do Instituto Galego da Vivenda e Solo, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de decembro de 2010.
Marta Fernández Currás
Conselleira de Facenda
Ver referencia pdf "24400D004P009.PDF"
Persoal laboral
Ver referencia pdf "24400D004P009.PDF"
CÓDIGO-DESCRICIÓN DAS TITULACIÓNS ACADÉMICAS
2001	ARQUITECTURA
2004	ENXEÑARÍA DE CAMIÑOS, CANAIS E PORTOS
2005	ENXEÑARÍA INDUSTRIAL
2028	LIC. FÍSICA
2035	LIC. QUÍMICA
2062	LIC. DEREITO
2804	ARQUITECTURA/ENXEÑARÍA
3001	ARQUITECTURA TÉCNICA
3800	ARQUITECTURA TÉCNICA/ENXEÑARÍA TÉCNICA
CÓDIGO-DESCRICIÓN DAS FORMACIÓNS ESPECÍFICAS
020	COÑECEMENTOS INFORMÁTICA NIVEL USUARIO (MÉRITO).
168	CARNÉ DE CONDUCIR B1 (MÉRITO).
500	LCDO. DEREITO/ECONÓM./EMPRESAR. (MÉRITO)
501	LCDO. DEREITO (MÉRITO)
502	ARQUITECTO (MÉRITO)
506	LICENCIADO EN ECONÓMICAS/EMPRESARIAIS (MÉRITO).
516	ARQUITECTO TÉCNICO (MÉRITO)
530	DIPLOMADO EN ECONÓMICAS/EMPRESARIAIS (MÉRITO).
640	PARA PERSOAL DOUTRA ADMINISTRACIÓN, CURSO DE PER-
FECCIONAMENTO DE GALEGO (RI).
641	PARA PERSOAL DOUTRA ADMINISTRACIÓN, CURSO DE INI-
CIACIÓN DE GALEGO (RI).
954	PERMISO CONDUCIR B (RI).
CÓDIGO-DESCRICIÓN DOUTRAS ADMINISTRACIÓNS
A11	ADSCRICIÓN INDISTINTA A FUNCIONARIOS DA XUNTA DE
GALICIA, ESTADO E CC.AA.
AXG	ADSCRICIÓN EXCLUSIVA A FUNCIONARIOS DA XUNTA DE
GALICIA.
RESOLUCIÓN do 28 de outubro de 2010, da Secretaría Xeral da Emigración, pola que se procede á publicación das subvencións concedidas, en virtude da Resolución do 16 de xullo de 2010, da Secretaría Xeral da Emigración, pola que se aproban as bases reguladoras das subvencións, en réxime de concorrencia non competitiva, a entidades sen ánimo de lucro para desenvolver programas destinados a favorecer os procesos de acollida e integración da poboación inmigrante e retornada na Comunidade Autónoma galega, e se procede á súa convocatoria para o ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/12/2010

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 16º da Resolución do 16 de xullo de 2010, da Secretaría Xeral da Emigración, pola que se aproban as bases reguladoras das subvencións, en réxime de concorrencia non competitiva, a entidades sen ánimo de lucro para desenvolver programas destinados a favorecer os procesos de acollida e integración da poboación inmigrante e retornada na Comunidade Autónoma galega, para o ano 2010, procédese á publicación das subvencións concedidas de contía igual ou superior a 3.000 euros.
Finalidade das subvencións: favorecer os procesos de acollida e integración da poboación inmigrante e retornada mediante subvencións de gastos correntes e de equipamento para a realización dos proxectos e accións referidos aos eixes e programas previstos no artigo 5º da Resolución do 16 de xullo de 2010.
Norma reguladora: Resolución do 16 de xullo de 2010 pola que se aproban as bases reguladoras das subvencións, en réxime de concorrencia non competitiva, a entidades sen ánimo de lucro para desenvolver programas destinados a favorecer os procesos de acollida e integración da poboación inmigrante e retornada na Comunidade Autónoma galega, durante o ano 2010 (DOG nº 140, do 23 de xullo) e Resolución do 28 de outubro pola que se amplía o prazo de xustificación.
Aplicacións orzamentarias: 04.50.312C.481.0 e 04.50.312C.781.0 dos orzamentos xerais da comunidade autónoma para o ano 2010.
Crédito orzamentario: 600.000  na aplicación orzamentaria 04.50.312C.481.0 e 80.000  na aplicación orzamentaria 04.50.312C.781.0.
Entidades beneficiarias da subvención cunha contía igual ou superior a 3.000  e importe da subvención concedida a cada unha delas expresado en euros, que figuran no anexo a esta resolución.
Santiago de Compostela, 28 de outubro de 2010.
J. Santiago Camba Bouzas
Secretario xeral da Emigración
Ver referencia pdf "24400D002P007.PDF"
Ver referencia pdf "24400D003P008.PDF"
RESOLUCIÓN do 17 de decembro de 2010 pola que se ordena a publicación do acordo do Consello da Xunta de Galicia do 16 de decembro de 2010 polo que se aproba a modificación da relación de postos de traballo da Consellería de Cultura e Turismo.
CONSELLERÍA DE FACENDA — III. OUTRAS DISPOSICIÓNS — 22/12/2010

A aprobación da modificación da relación de postos de traballo da Consellería de Cultura e Turismo xustifícase polas necesidades organizativas e funcionais da consellería.
En consecuencia, por proposta da Consellería de Cultura e Turismo, consultadas as organizacións sindicais e a Comisión de Persoal, o Consello da Xunta de Galicia na súa reunión do día 16 de decembro de 2010, adoptou o seguinte
ACORDO:
Primeiro.-Apróbase a modificación da relación de postos de traballo da Consellería de Cultura e Turismo, para os postos que se sinalan no anexo.
Segundo.-Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 16 de decembro de 2010, relativo á aprobación da modificación da relación de postos de traballo da Consellería de Cultura e Turismo, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de decembro de 2010.
Marta Fernández Currás
Conselleira de Facenda
Ver referencia pdf "24400D003P008.PDF"
ORDE do 17 de decembro de 2010 pola que se designa o órgano estatístico sectorial da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/12/2010

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No punto primeiro do seu artigo 2º establece que este órgano está integrado por unha ou varias unidades administrativas que se designarán por resolución da persoa titular do departamento en que se integra organicamente.
De conformidade co establecido nos artigos 1º, 2º, 3º e 7º do Decreto 24/2008, do 21 de febreiro,
DISPOÑO:
Primeiro.-Designar o órgano estatístico sectorial da Consellería de Educación e Ordenación Universitaria, que estará integrado pola unidade administrativa cuxos datos identificativos se especifican a seguir:
Posto de traballo: Área de Desenvolvemento e Estatísticas Educativas, dependente da Secretaría Xeral da Consellería de Educación e Ordenación Universitaria.
Coordinador ou coordinadora: o funcionario ou funcionaria titular do posto de traballo que se designa.
Localización física: dependencias da Secretaría Xeral da Consellería de Educación e Ordenación Universitaria, no edificio administrativo de San Caetano, Santiago de Compostela.
Baixo a coordinación do/da titular do posto de traballo que se designa como órgano estatístico sectorial da Consellería de Educación e Ordenación Universitaria adscríbense os seguintes postos de traballo:
No ámbito da formación profesional: o Servizo de Orientación Profesional e Relación con Empresas.
No ámbito universitario: o Servizo de Xestión Científico-Tecnolóxica.
Segundo.-Para os efectos do rexistro que se refire o artigo 3º do Decreto 24/2008, do 21 de febreiro, a Secretaría Xeral da Consellería de Educación e Ordenación Universitaria comunicaralle ao Instituto Galego de Estatística os datos relativos á identidade da persoa que, en cada momento, ocupe o posto de traballo que se identifica no punto primeiro, que actúa como coordinador ou coordinadora do órgano e que se nomeará seguindo os procedementos de provisión establecidos na normativa vixente en materia de función pública.
Santiago de Compostela, 17 de decembro de 2010.
Jesús Vázquez Abad
Conselleiro de Educación e Ordenación Universitaria
ORDE do 30 de novembro de 2010 pola que se modifica a autorización do centro privado de educación especial Amicos, do concello de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/12/2010

O centro privado de educación especial Amicos, do concello de Ribeira, solicita a ampliación dunha unidade (autistas).
Logo de realizar os trámites que establece a normativa vixente, o Departamento Territorial da Consellería de Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar a ampliación dunha unidade de educación especial (autistas) no centro privado que se sinala a continuación:
Denominación: centro privado de educación especial Amicos.
Código do centro: 15032674.
Domicilio: r/ Gándara, 33.
Localidade: Oleiros.
Concello: Ribeira.
Provincia: A Coruña.
Titular: Asociación de Familias de Persoas con Discapacidade Psíquica AMICOS.
Composición resultante:
1 unidade de educación especial (plurideficientes).
1 unidade de educación especial (autistas).
Segundo.-Para a posta en funcionamento da unidade que se amplía o Departamento Territorial da Consellería de Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro.-O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de novembro de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 15 de novembro de 2010, da Dirección Xeral de Formación e Colocación, pola que se procede á publicación das subvencións concedidas en virtude da Orde do 7 de maio de 2010 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente a persoas traballadoras ocupadas cofinanciadas polo Fondo Social Europeo para o exercicio de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 23/12/2010

De conformidade co disposto no artigo 15º da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario ao que se imputen, o beneficiario, a cantidade concedida e a finalidade ou as finalidades da subvención.
Finalidade da axuda: esta orde ten por obxecto regular as iniciativas de formación dirixidas á reciclaxe e recualificación de traballadores/as das empresas e agrupación de empresas, e as corporacións de dereito público pertencentes aos sectores estratéxicos na situación sociolaboral de Galicia: téxtil, alimentación, madeira, construción, metal, agrario, pesqueiro e aqueloutros sectores que como consecuencia da crise económica, tivesen unha perda da afiliación á Seguridade Social superior a un por cento, no momento da publicación desta orde, correspondentes ao exercicio de 2010.
Norma reguladora: Orde do 7 de maio de 2010 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente a persoas traballadoras ocupadas cofinanciadas polo Fondo Social Europeo para o exercicio de 2010 (Diario Oficial de Galicia nº 89, do 12 de maio).
Aplicacións e créditos orzamentarios: 12.05.323B.471.0 (3.526.196 ) e 12.05.323B.481.0 (569.950 ).
Santiago de Compostela, 15 de novembro de 2010.
Ana María Díaz López
Directora xeral de Formación e Colocación
Ver referencia pdf "24500D006P028.PDF"
Ver referencia pdf "24500D007P030.PDF"
RESOLUCIÓN do 17 de decembro de 2010 pola que se ordena a publicación do acordo do Consello da Xunta de Galicia do 16 de decembro de 2010 polo que se aproba a relación de postos de traballo da Consellería de Facenda.
CONSELLERÍA DE FACENDA — III. OUTRAS DISPOSICIÓNS — 23/12/2010

A aprobación da relación de postos de traballo da Consellería de Facenda xustifícase pola necesidade da adaptación da RPT á nova estrutura organizativa da consellería.
En consecuencia, por proposta da Consellería de Facenda, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 16 de decembro de 2010 adoptou o seguinte
ACORDO:
Primeiro.-Apróbase a relación de postos de traballo da Consellería de Facenda.
Segundo.-Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Terceiro.-Clasificar de libre designación os postos que a continuación se relacionan en aplicación dos criterios de excepcionalidade que na marxe se indican, de conformidade co previsto no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, e o disposto mediante acordo do 28 de xaneiro de 2008 asinado polo conselleiro de Presidencia, Administracións Públicas e Xustiza e polas organizacións sindicais:
Ver referencia pdf "24500D001P005.PDF"
Ver referencia pdf "24500D002P006.PDF"
Visto o acordo adoptado polo Consello da Xunta de Galicia na súa reunión do 16 de decembro de 2010, relativo á aprobación da relación de postos de traballo da Consellería de Facenda, coa finalidade de cumprir o dito acordo dispoño que se publique no Diario Oficial de Galicia como anexo a esta resolución.
Santiago de Compostela, 17 de decembro de 2010.
Marta Fernández Currás
Conselleira de Facenda
ANEXO
Ver referencia pdf "24500D002P006.PDF"
Ver referencia pdf "24500D003P021.PDF"